01002362711970002 


8301 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 236 

27 Νοεμβρίου 1997 


ΝΟΜΟ Ι 

ΝΟΜΟΣ ΥΠ’ΑΡΙΘ. 2536 
Κύρωση Πράξης Νομοθετικού Περιεχομένου 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδουμε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και έχει ισχύ νόμου από τη δημοσίευσή 
της στην Εφημερίδα της Κυβερνήσεως η από 177.1997 
Πράξη Νομοθετικού Περιεχομένου: "Μέτρα περιορισμού 
της κυκλοφορίας φορτηγών αυτοκινήτων σε τμήματα 
Εθνικών Οδών", που δημοσιεύτηκε στο υπ' αριθμ. 152 
της 17.7.1997 Φύλλο της Εφημερίδας της Κυβερνήσεως 
(τεύχος Α'), που έχει ως εξής: 

"ΠΡΑΞΗ 

ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Μέτρα περιορισμού της κυκλοφορίας φορτηγών 
αυτοκινήτων σε τμήματα των Εθνικών Οδών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις της παρ. 1 του άρθρου 44 του 
Συντάγματος. 

β. Την εξαιρετικώς επείγουσα ανάγκη για την επιβολή 
ορισμένων περιορισμών στην κυκλοφορία φορτηγών 
αυτοκινήτων κατά τη θερινή περίοδο σε τμήματα του 
εθνικού οδικού δικτύου και κατά τις ημέρες και ώρες 
μεγάλης κυκλοφοριακής αιχμής, με στόχο τη βελτίωση 
της οδικής κυκλοφορίας και ασφάλειας, την καλύτερη 
διαχείριση της κυκλοφορίας των λοιπών οχημάτων, τη 
μείωση των κυκλοφοριακών προβλημάτων, καθώς και 
την περιστολή των τροχαίων ατυχημάτων κατά τις ώρες 
έντονης κυκλοφοριακής κίνησης επί του εθνικού οδικού 
δικτύου. 


γ. Το γεγονός ότι οι περιορισμοί αυτοί θα έχουν 
θετική επίδραση στις εν γένει κυκλοφοριακές συνθήκες 
του εθνικού οδικού δικτύου κατά τις ημέρες και ώρες 
αιχμής και κατά συνέπεια και στη μείωση της ατμο¬ 
σφαιρικής ρύπανσης. 

δ. Το γεγονός ότι επιβάλλεται η θέσπιση εξαίρεσης 
από τους πιο πάνω περιορισμούς για τα οχήματα οδικής 
βοήθειας και τα φορτηγά αυτοκίνητα που μεταφέρουν 
ορισμένα ευπαθή προϊόντα 

ε. Την αδυναμία άμεσης αντιμετώπισης των προανα- 
φερόμενων προβλημάτων με έγκαιρη νομοθετική ρύθ¬ 
μιση με τυπικό νόμο ψηφιζόμενο από τη Βουλή. 

Με πρόταση του Υπουργικού Συμβουλίου, αποφασί¬ 
ζουμε: 

Αρθρο 1 

Από 18 Ιουλίου μέχρι και 14 Σεπτεμβρίου 1997 απα¬ 
γορεύεται η κυκλοφορία όλων των φορτηγών αυτοκι¬ 
νήτων, ωφέλιμου φορτίου άνω των 1,5 τόννων στα 
τμήματα των εθνικών οδών και κατά τις ημέρες και 
ώρες που ακολουθούν: 

1. Στη Νέα Εθνική Οδό (Ν.Ε.Ο.) και στην Παλαιό 
Εθνική Οδό (Π.Ε.Ο.) Αθηνών - Κορίνθου, μόνο στο 
ρεύμα εξόδου, από τον κόμβο της λεωφόρου Κηφισού 
μέχρι το νέο κόμβο Τριπόλεως (Εξαμίλια), κάθε Παρα¬ 
σκευή από ώρα 14.00 έως 21.00. 

2. Στη Ν.Ε.Ο. και στην Π.Ε.Ο. Πατρών - Κορίνθου - 
Αθηνών, μόνο στο ρεύμα προς Αθήνα, από τον κόμβο 
του Ρίου, κάθε Κυριακή από ώρα 17.00 έως 22.00. 

3. Στη Ν.Ε.Ο. Αθηνών - Λαμίας στο ρεύμα εξόδου 
από τον κόμβο Τατοϊου (Μεταμόρφωση) μέχρι τον 
ισόπεδο κόμβο Μπράλου (Θερμοπύλες), κάθε Παρα¬ 
σκευή από ώρα 14.00 έως 21.00. 

4. Στη Ν.Ε.Ο. Αθηνών - Λαμίας μόνο στο ρείκια προς 
Αθήνα από τον ισόπεδο κόμβο Μπράλου (Θερμοπύλες) 
μέχρι τον κόμβο Τατοίου (Μεταμόρφωση), κάθε Κυριακή 
από ώρα 17.00 έως 22.00. 

5. Στη Ν.Ε.Ο. Θεσσαλονίκης - Ν. Μουδανιών, από 
την αερογέφυρα Ρυσίου μέχρι το 34ο χλμ. στο ρεύμα 
εξόδου κάθε Παρασκευή από ώρα 14.00 έως 21.00 και 
στο ρεύμα εισόδου κάθε Κυριακή από ώρα 17.00 έως 
22 . 00 . 

6. Στην Εθνική Οδό Θεσσαλονίκης - Καβάλας, από 
τον κόμβο Ν. Περιφερειακής (Καλοχώρι) μέχρι τη Γέφυρα 
Στρυμόνα, στο ρεύμα εξόδου κάθε Παρασκευή από ώρα 
14.00 έως 21.00 και στο ρεύμα εισόδου κάθε Κυριακή 
από ώρα 17.00 έως 22.00. 

Αρθρο 2 

1. Η απαγόρευση της κυκλοφορίας του προηγούμενου 
άρθρου ισχύει και κατά τις επίσημες αργίες, κατά τις 
οποίες εφαρμόζονται τα περιοριστικά μέτρα της Κυ¬ 
ριακής στα ρεύματα εισόδου, καθώς και κατά την πα¬ 
ραμονή των επίσημων αργιών, κατά την οποία εφαρ¬ 
μόζονται τα περιοριστικά μέτρα της Παρασκευές στα 
ρεύματα εξόδου. 

2. Κατά την αργία της 15ης Αυγούστου 1997 (ημέρα 
Παρασκευή) δεν ισχύει η απαγόρευση της κυκλοφορίας 
του προηγούμενου άρθρου, αλλά κατά την παραμονή 
(Πέμπτη 14.8.1997) εφαρμόζονται τα περιοριστικά μέτρα 
της Παρασκευής. 

'Αρθρο 3 

Εξαιρούνται της απαγόρευσης κυκλοφορίας τα οχή¬ 
ματα οδικής βοήθειας και τα φορτηγά αυτοκίνητα που 
μεταφέρουν παστεριωμένο γάλα και νωπά ψάρια. 

Άρθρο 4 

α παραβάτες της παρούσας τιμωρούντο σύμφωνα με 
■πς διατάξεις της παραγράφου 5 του άρθρου 52 του 
Κώδικα Οδ*ής Κυκλοφορίας (ν. 2094/1992, ΦΕΚ 182 Α ). 

Αρθρο 5 

Η παρούσα πράξη θα κυρωθεί νομοθετικά, κατά το 
άρθρο 44 παρ. 1 του Συντάγματος. 

Η παρούσα πράξη να δημοσιευθεί στην Εφημερίδα 
της Κυβερνήσεως. 

Αθήνα, 17 Ιουλίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 
ΤΟ ΥΠΟΥΡΓΙΚΟ ΣΥΜΒΟΥΛΙΟ 


ΤΑ ΜΕΛΗ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ, ΘΕΟΔΩΡΟΣ ΠΑ¬ 
ΓΚΑΛΟΣ. ΓΙΑΝΝΟΣ ΠΑΠΑΝΤΩΝΙΟΥ, ΒΑΣΩ ΠΑΠΑΝ- 
ΔΡΕΟΥ, ΚΩΝΣΤΑΝΤΙΝΟΣ ΛΑΛΙΩΤΗΣ, ΓΕΡΑΣΙΜΟΣ ΑΡ- 
ΣΕΝΗΣ, ΣΤΕΦΑΝΟΣ ΤΖΟΥΜΑΚΑΣ, ΜΙΛΤΙΑΔΗΣ ΠΑ- 
ΠΑΤΩΑΝΝΟΥ, ΚΩΝΣΤΑΝΤΙΝΟΣ ΓΕΓΓΟΝΑΣ, ΕΥΑΓΓΕ¬ 
ΛΟΣ ΓΙΑΝΝΟΠΟΥΛΟΣ, ΕΥΑΓΓΕΛΟΣ ΒΕΝΙΖΕΛΟΣ, 
ΣΤΑΥΡΟΣ ΣΟΥΜΑΚΗΣ, ΓΕΩΡΓΙΟΣ ΡΩΜΑΙΟΣ, ΕΛΙΣΑ¬ 
ΒΕΤ ΠΑΠΑΖΩΗ, ΧΑΡΑΛΑΜΠΟΣ ΚΑΣΤΑΝΙΔΗΣ. ΔΗΜΗ- 
ΤΡΙΟΣ ΡΕΠΠΑΣ, ΓΕΩΡΓΙΟΣ ΠΑΠΑΝΔΡΕΟΥ/ 

Άρθρο δεύτερο 

Με κοινή απόφαση των Υπουργών Ανάπτυξης, Πε¬ 
ριβάλλοντος, Χωροταξίας και Δημόσιων Έργων, Γεωρ¬ 
γίας, Δημόσιας Τάξης και Μεταφορών και Επικοινωνιών 
ρυθμίζονται στο εξής τα μέτρα περιορισμού της κυ¬ 
κλοφορίας φορτηγών αυτοκινήτων σε τμήματα των Ε¬ 
θνικών Οδών σε όλη την Επικράτεια. 

Αρθρο τρίτο 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 21 Νοεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΑΝΑΠΤΥΞΗΣ 

Β. ΠΑΠΑΝΔΡΕΟΥ 


ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 
Κ. ΛΑΛΙΩΤΗΣ 


ΓΕΩΡΓΙΑΣ 
ΣΤ. ΤΖΟΥΜΑΚΑΣ 


ΔΗΜΟΣΙΑΣ ΤΑΞΗΣ 

Γ. ΡΩΜΑΙΟΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α.ΜΑΝΤΕΛΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 21 Νοεμβρίου 1997 


Ο ΠΡΟΕΔΡΟΣ 
ΚΩΝΣΤΑΝΤΙΝΟΣ ΣΗΜΙΤΗΣ 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 
ΕΥΑΓ. ΠΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



